En produktionsteknolog er en uddannelse, hvis formål er at uddanne personer til at kontrollere driften af maskiner, sikre produkternes kvalitet og/eller miljøhensyn. En produktionsteknolog kan vælge at specialisere sig i forskellige områder, og arbejdsopgaverne varierer derfor beroende på specialeområde. Den hører under erhvervsakademiuddannelse.  Job Som færdiguddannet produktionsteknolog kommer man typisk til at arbejde med at konstruere og udvikle nye produkter samt deltage i planlægningen og styringen af produktionen. Med et job som produktionsteknolog kan arbejdet bestå i at kontrollere driften af maskiner, sikre produkternes kvalitet og tage hensyn til miljøet. Det gælder dog for de fleste ansættelserb, at man som produktionsteknolog skal styre planlægningen og koordinationen af produktionen. Alle produktionsteknologer skal have et stort kendskab til maskiner, fremstillingsmetoder, materialer og miljøstyring. De fleste finder beskæftigelse i industrivirksomheder. Det er også muligt at læse videre til en professionsbacheloruddannelse i produktudvikling og teknisk integration.